# Prose religiose genovesi del sec. XIV/In lo di de la Asension li fati de li apostori, Segondo Mathé

../Lo di de Pentecoste li faiti de li apostori, Segondo Çoane IncludiIntestazione 21 settembre 2014 75% Da definire
Prose religiose genovesi del sec. XIV Autori vari XIV secolo CC BY-SA 3.0 GFDL Indice:Italien112.pdf //it.wikisource.org/w/index.php?title=Prose_religiose_genovesi_del_sec._XIV/In_lo_di_de_la_Asension_li_fati_de_li_apostori,_Segondo_Math%C3%A9&oldid=- 20160303153336 //it.wikisource.org/w/index.php?title=Prose_religiose_genovesi_del_sec._XIV/In_lo_di_de_la_Asension_li_fati_de_li_apostori,_Segondo_Math%C3%A9&oldid=- 20160303153336
[p. 95 In lo di de la Asension li fati de li apostori [I, 1-11]
In prima si o faito un sermon a Teofilo de tute le cosse, che lo nostro segnor Deo incomençà inprumeramenti a far, et poa a prichar et amaistrar in fin a quelo iorno che ello comandà a li apostori, li quai ello eleçè per Spirito Sainto che ello preise. E a li quai ello se manifestà e mostràse vivo depoí la soa pasion, in monte mainere, per quaranta iorni, aparviando a lor et parlando de lo regno de Deo. Et mania$^n$do e usando cum lor, si gi comandà ch'elli no se partisen de Ierusale$^m$, ma aspeitasen la promision de lo Paire: "La quar voi avei odía - ello dise - per la mea bocha, çoè, como Çoane si a bateçao d'aigua, e voi serei bateçai de Spirito Sainto de chì a pochi iorni". Donde queli chi eran lì, si lo demandavan, digando: "Meser, romarrai-tu e restituerai in questo te$^m$po lo regno de Israel?" Et ello si gi disse: "Lo no s(a)'aperten a voi de savei li te$^m$pi, ni le ore, che lo Paire a metui in la soa poestae; ma voi si receverei la vertue de lo Spirito Sainto, chi verrà in voj, e si me serei testemo$^n$nij in Ierusale$^m$ e per tuta Çuea e Samaria in fin a le ultime parte de lo mondo". Et abiando dito ço, si se levà susa in le ayre, per soe vertue, davanti da tuti; e una nuvera lo recevè e no lo poèn pu vei, e così se ne montà in cé. Et como elli l'aguardavan montando in cé, echame vegnir apè de lor doi homi vestij de biancho chi gi disen: "Homi galilei, a che sta-voi coçì aguardando in cé? Questo Iesu Criste, chi s'è partio da voi, si è montao in cé, si verrà così como voi l'aveì visto montar in cé".
Segondo Mathé$^{[sic]}$ [Marco XVI, 14-20]
Eçando in quelo te$^m$po li unçe disipori, si gi aparvì lo nostro segnor Iesu Criste, e si exproà, segondo che dixe meser Sa$^m$ Mathé$^{[sic]}$ ava$^n$geresto, la lor infidelitae e duricia de chor, et maximamenti de queli chi l'avean visto e no avea$^n$ cretuo che ello fose resusitao da morte a vita. Et si gi disse: "Andai per tuto lo mondo, e prichai l'ava$^n$gerio a ogni creatura. Et chi creerà e sera bateçao, si serà sarvo; et chi no creerà, si serà condanao. Et queli chi creeran si faran questi miracori. Inprima, che [p. 96 in lo nome me elli si chaceran via li demonni e parleran nove le$^n$gue, çoè diverse lengue, e leveran via li serpenti. Et se elli beveran, nisu$^n$na cosa veninosa si no gi farà mar. Et meteran le main adoso a li maroti e seran beli e guarij". Et lo nostro segnor Iesu Criste, poa che ello si gi ave parlao, montà in cé e seçè a lao drito de meser Domenidé. Et queli çen e prichàn per tuto lo mondo, façando questi segni et miracori, cu$^m$ l'aitorio de Deo.